Ո՞ւր ես կորել, Բերնադետ

«Ո՞ւր ես կորել, Բերնադետ» (անգլ.՝ Where'd You Go, Bernadette), ռեժիսոր Ռիչարդ Լինկլեյթերի ամերիկյան կատակերգական դրամա, որի սցենարիստներն են Լինկլեյթերը, Հոլլի Գենթը, Վինսենթ Պալմո կրտսերը, Մայքլ Ուզբերը և Սքոթ Նոյսթեդտերը։ Այն հիմնված է Մարիա Սեմփլի համանուն վեպի վրա։ Կինոնկարում գլխավոր դերերը խաղացել են Քեյթ Բլանշետը, Բիլլի Քրուդափը, Էմմա Նելսոնը, Քրիստեն Ուիգը, Ջուդի Գրիրը, Լոուրենս Ֆիշբորնը, Տրոյան Բելիսարիոն և Ջեյմս Ուրբանյակը։
Ֆիլմի պրեմիերան Միացյալ Նահանգներում կայացել է 2019 թվականի օգոստոսի 16-ին։


== Սյուժե ==
Տաղանդավոր ճարտարապետ, ինչպես նաև սիրող կին և մայր Բերնադետն ունի ամեն ինչ։ Բայց մի օր նա գնում է իրեն փնտրելու և անհետ կորում է։


== Դերասանական կազմ ==
Քեյթ Բլանշետ` Բերնադետ Ֆոքս
Բիլլի Քրուդափ` Էլջի Բրենչ
Էմմա Նելսոն` Բի Բրենչ
Քրիստեն Ուիգ` Օդրի
Ջուդի Գրիր` բժիշկ Կյորց
Լոուրենս Ֆիշբորն
Ջեյմս Ուրբանյակ` Մարկուս Սթրենգ
Տրոյան Բելիսարիո` Բեքքի
Զոի Չաո` Սու-Լին
Քլաուդիա Դուրմիթ` Այրիս


== Արտադրություն ==
2013 թվականի հունվարին հայտարարվել է, որ «Annapurna Pictures» և «Color Force» ընկերությունները ստացել են Մարիա Սեմփլի վեպն էկրանավորելու իրավունք։ Նախագծի սցենարիստներ ընտրվել են Սքոթ Նոյսթեդտերը և Մայքլ Ուզբերը։ 2015 թվականի փետրվարին հայտնի է դարձել, որ ֆիլմի ռեժիսորը Ռիչարդ Լինկլեյթներն է։ Նույն տարվա նոյեմբերին կինոնկարի դերասանական կազմին միացել է Քեյթ Բլանշետը։ 2016 թվականի ապրիլին հայտարարվել է, որ սցենարով կզբաղվեն նաև Հոլլի Գենթը և Վինսենթ Պալմո կրտսերը։
2017 թվականի մարտին դերասանական խմբին միացել է Քրիստեն Ուիգը, մայիսին` Բիլլի Քրուդափը, հունիսին` Ջուդի Գրիրը, Ջեյմս Ուրբանյակը և Լոուրենս Ֆիշբորնը, հուլիսին` Տրոյան Բելիսարիոն։ 2018 թվականի հունիսին դերասանական կազմին միացել է Էմմա Նելսոնը։
Հայտնի է, որ Քեյթ Բլանշետը նախքան «Annapurna» ստուդիա ընդունվելն ընթերցել է Մարիա Սեմփլի վեպը։ Ֆիլմի պրոդյուսերի խոսքերով՝ Քեյթը մտադիր է եղել Բերնադետի կերպարը խաղալ ֆիլմի աշխատանքների դեռևս ամենավաղ փուլում։ Իր հարցազրույցներից մեկում դերասանուհին նշել է. 

Մինչև նկարահանումների սկսվելը Բլանշետն ուղևորվել է Սիեթլ, որպեսզի անձամբ ծանոթանա հեղինակի` Մարիա Սեմփլի հետ և լսի գրքի գլխավոր հերոսուհու հայտնվելու մասին պատմությունը։ Դերասանուհին հետագայում ասել է. «Մենք համակարծիք էինք, որ Ռիչարդին իր սցենարում զարմանալիորեն հաջողվել է փոխանցել և զավեշտալի, և լուրջ պահեր»։ Հանդիպման ժամանակ գրողը Քեյթին նվիրել է մութ ակնոց, որը նա կրել է գիրքը գրելու ժամանակ։ Ակնոցն այնքան շատ է դուր եկել դերասանուհուն, որ նա համառորեն պնդել է, որպեսզի Բերնադետը այն կրի ֆիլմի ժամանակ։
«Ո՞ւր ես կորել, Բերնադետ» կատակերգական դրամայի նկարահանումներն սկսվել են 2017 թվականի հուլիսի 10-ին և անցկացվել Փիթսբուրգ արվարձանում, որտեղ այդ ժամանակ շատ շոգ էր։ Սուրբծննդյան նախօրեին Սիեթլի մթնոլորտը վերականգնելու համար նկարահանման անձնակազմի համար նկարահանումները շատ դժվար են անցել։ Ֆիլմի դեկորատոր Բոշան Ֆոնտեյնն ասել է. «Մենք հաշվի ենք առել ամեն ինչ, այդ թվում` գունավոր ներկապնակը, տեղական ոճը, կահույքը... ընդհուպ մինչև ոճավորված հրշեջ ջրածորանները և բակում աճող սոճիները։ Նույնիսկ մի քանի տղա տերևները ծառերից մանրակրկտորեն հեռացնելու համար բարձրացել են ամբարձիչի վրա։»


== Թողարկում ==
Ֆիլմի թողարկման ամսաթիվն ի սկզբանե նշանակված էր 2018 թվականի մայիսի 11-ին, սակայն ավելի ուշ այն տեղափոխվել է 2018 թվականի հոկտեմբերի 19, այնուհետև` 2019 թվականի օգոստոսի 9։ Ֆիլմի համաշխարհային թողարկման վերջնական ամսաթիվը դարձել է օգոստոսի 16-ը։
Ֆիլմի առաջին պաշտոնական թրեյլերը համացանցում հայտնվել է 2018 թվականի դեկտեմբերի 18-ին։ Անգլերեն երկրորդ թրեյլերը «Annapurna Pictures» ընկերությունը հրապարակել է 2019 թվականի մայիսի 10-ին։


== Ծանոթագրություններ ==